Konczek József

 – mint Konc Jóska –

*Boldog bölcsész emlékeimből*

Azt mondják, hogy Mona Lisának a foga rossz volt.

Én nem tudom, de az biztos: nem a bölcsészmenzán kosztolt.

Az egy pinceterem,

nyilván légóspince azelőtt,

ott József Attila-bableves emelgette a proletár fedőt,

és volt ott gránátoskocka meg túrós-

tészta,

kapott, aki várt,

de sosem adtak kaviárt

vagy rántott jó sertésvelőt,

és loptunk

önkiszolgálóan a tálaló deszkasor alatt,

s volt néha babgulyás, csülökkel,

már attól tartottam felöklel

valaki mögöttem, mielőtt meg- izé mögöttem,

csentünk kaját a tétékás lányoknak is,

máskor hamis –

jeggyel –

Laci keze a tarhonyába lógott,

Dzsó, az mindig forgolódott,

hogy: „Ugyan fiúk, hol késik már mrgint

a magyar szabadság?”

Biza’

Péntek meg a kondérok közt hajszolta a macskát.

 … és erről ma sem tud Mona Lisa…